Nóg liggame van onwettige myners uitgehaalArgieffoto van onwettige mynbedrywighede (Foto: Jennifer Bruce/ZUMA) Die polisie in Welkom in die Vrystaat is deur mynsekuriteit in kennis gestel van nog nege liggame wat ondergronds uit die Bambanani Oos-mynskag in Welkom gehaal is. Drie liggame is verlede week uitgehaal. “Dit is dus altesaam 12 liggame wat uitgehaal is. Daar was ŉ naamkaartjie op elke liggaam,” het kapt. Stephen Thakeng, woordvoerder van die polisie, gesê. Die oorledenes het reeds begin ontbind. Hulle is van Thaba Tseka, Lesotho. “Die polisie doen ŉ geregtelike doodsondersoek. Daar is gerugte dat daar nog liggame ondergrond kan wees,” het Thakeng bygevoeg. Die polisie monitor die situasie en werk saam met mynveiligheid en misdaadintelligensie. Maroela Media het vroeër berig die polisie in die Vrystaat het beslag gelê op R2,5 miljoen se bier in Odendaalsrus wat bestem was vir onwettige myners. Lees meer.